Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaispresidentti Abbas -
pyysi Arabiliitolta apua uuden YK-aloitteen laatimiseen -
vaatien Israelin vetäytymistä Länsirannalta ja Itä-Jerusalemista.
Israelin YK-lähettiläs Ron Prosor syytti turvallisuusneuvostoa -
juutalaisvaltion syrjimisestä sekä Israelin-vastaisista esityksistä.
Kolme naarassarvikuonoa lähti israelilaiseläintarhasta päiväretkelle.
Ne pakenivat sivuportin kautta, kun vartija oli torkahtanut hetkeksi.
Palestiinalaispresidentti Abbas -
pyysi Arabiliitolta apua uuden YK-aloitteen laatimiseen -
vaatien Israelin vetäytymistä Länsirannalta ja Itä-Jerusalemista.
Puheessaan Arabiliiton Kairon päämajassa -
Abbas ehdotti uuden komitean perustamista asian käsittelyä varten.
Palestiinalaisten aloitteessa vaadittiin Israelin vetäytymistä -
ja palestiinalaisvaltion perustamista v. 2017 mennessä.
Esitys hylättiin YK:n turvallisuus- neuvostossa viime kuussa, -
kun se ei saanut vaadittua yhdeksää ääntä.
Vetoamme nyt veljiimme, -
kun emme saaneet turvallisuusneuvostolta päätöstä.
Haluamme lähteä sinne uudestaan päätöstä hakemaan.
Olemme ehdottaneet, että saisimme muodostetuksi -
arabikansoista koostuvan arabikomitean.
Se työstäisi esitystämme, antaisi sille hyväksyntänsä ja suostuisi lopulta -
esittelemään aloitteen turvallisuusneuvostolle.
Olemme sitoutuneet hyväksymään minkä tahansa päätöksen, -
jonka komitea antaa.
Palestiinalaisaloite suututti sekä Israelin että USA:n.
Ne kutsuivat esitystä ”hyödyttömäksi”.
USA on patistanut Israelia ja palestiinalaisia -
ratkomaan erimielisyytensä ja palaamaan neuvottelupöytään -
lopullisen ja neuvotellun sopimuksen saavuttamiseksi.
Epäonnistuttuaan turvallisuus- neuvostossa palestiinalaiset -
ovat hakeneet Kansainvälisen rikostuomioistuimen jäsenyyttä.
YK:n pääsihteeri Ban Ki-moon vahvisti viime viikolla, -
että palestiinalaisista tulee viralli- sesti rikostuomioistuimen jäsen 1.4.
Se antaa palestiinalaisille mahdollisuuden ryhtyä -
oikeustoimenpiteisiin väitetyistä rikoksista -
palestiinalaisalueilla 13.6.2014 jälkeen, -
eli päivä siitä, kun kolme juutalais- teiniä kaapattiin ja murhattiin 12.6.
Israel ja USA tuomitsivat palestiinalaisten pyrkimyksen -
sanoen, että palestiinalaiset eivät muodosta täysivaltaista valtiota, -
mikä estää heitä liittymästä ICC:hen.
YK:n pääsihteeri Ban Ki-moon -
on ilmaissut huolensa palestiinalaisten ja Israelin viimeaikaisista toimista.
Hän pyytää, etteivät osapuolet syventäisi olemassa olevaa juopaa.
Pääsihteeri on huolestunut, että osapuolet ovat joutuneet -
yhä pahenevaan kierteeseen. Hän pyytää osapuolia -
pidättymään toimilta, jotka syventävät jo olemassa olevaa juopaa.
Palestiinalaisten haettua jäsenyyttä eri kansainvälisissä sopimuksissa, -
kuten ICC:ssä, Israel on päättänyt olla tilittämättä palestiinalaisverovaroja.
Se myös nostanee sotarikossyytteitä palestiinalaisjohtajia vastaan.
Pääsihteerin avustaja Jens Frandzen sanoi, -
että Israel-palestiinalaiskonflikti on ajautumassa tuntemattomille vesille -
ja mahdollisuus jatkaa neuvotteluja on käymässä yhä kaukaisemmaksi.
Israelin ja palestiinalaisten konflikti on ajautumassa -
kartoittamattomille vesille, mikä valitettavasti näyttää murskanneen -
kaikki välittömät toiveet neuvottelujen jatkumisesta.
Meillä ei saisi olla harhakäsityksiä niistä vaaroista, -
joita tämä uusi vaihe saattaa tuoda tullessaan.
Osapuolten välisten yhä vihamielisempien puheiden -
pitäisi huolestuttaa kaikkia niitä, -
jotka haluavat edistää rakentavan dialogin ilmapiiriä.
Israelin YK-lähettiläs Ron Prosor syytti YK:n turvallisuusneuvostoa -
juutalaisvaltion syrjimisestä sekä Israelin-vastaisista esityksistä.
Tämä neuvosto määrää, mitä Israelin pitäisi tehdä -
ja mitä palestiinalaisten pitäisi saada.
Te olette syvästi puolueellisia ja ruokitte heidän harhakuvitelmiaan.
Kaikki maat, jotka äänestivät -
palestiinalaisten yksipuolisen esityksen puolesta, -
rohkaisivat heitä jatkamaan "diplomaattista triathlonia": -
neuvotteluista pois juoksemista, aitojen nostamista rauhanprosessille -
ja pyöräilyä kohti pitkittynyttä konfliktia.
Islamistisen Hizbollahin johtaja Nasrallah sanoi, -
että Israelin ilma-iskut Syyriaan olivat hyökkäys -
myös Syyrian liittolaisia vastaan ja että heillä on oikeus kostaa.
Nämä jatkuvat iskut eri puolille Syyriaa ovat vakava rikkomus.
Me näemme, että nämä vihollisuudet kohdistuvat -
koko vastarinta-akselia vastaan, ei vain Syyriaa.
Kosto on vielä avoin kysymys. Mikään osapuoli ei ole sanonut, -
etteikö Israelin iskuihin vastattaisi. Kukaan ei ole väittänyt tällaista.
Ei ole ainoastaan Syyrian oikeus vastata, -
vaan sama oikeus on koko vastarinta-akselilla.
Tämän oikeuden käyttäminen vaatii tiettyjä kriteerejä.
Iran, Syyria, Hizbollah ja tietyt palestiinalaisryhmät kuten Hamas -
pitävät itseään Israelin-vastaisena "vastarinta-akselina".
Hizbollah on Syyrian presidentin Assadin vankkumaton liittolainen.
Se on lähettänyt satoja taistelijoita Assadin joukkoihin sisällissotaan, -
joka on riehunut jo lähes neljä vuotta ja vaatinut yli 200 000 kuolonuhria.
Raporttien mukaan Israel on iskenyt Syyriaan useita kertoja sodan aikana -
tuhoten pääasiassa aseistusta kuten ohjuksia, -
jotka israelilaisviranomaisten mukaan ovat olleet matkalla Hizbollahille.
Syyria sanoi joulukuussa, että israelilaishävittäjät -
olivat pommittaneet lähellä Damaskoksen lentokenttää -
ja Dimasin kaupunkia.
Israel ei julkisesti myönnä eikä kiellä iskuja.
Nasrallah on painottanut, -
että Hizbollah on valmis uuteen sotaan Israelia vastaan -
huolimatta osallistumisestaan sotaan Syyriassa.
Mikäli israelilaiset kuvittelevat, että vastarintamme on heikentynyt -
tai kulunut loppuun, tai että olemme tinkineet kyvyistämme -
ja valmiudestamme, he ovat täysin harhaanjohdettuja.
He tulevat huomaamaan, jos jatkavat näiden ajatusten vaalimista.
Se olisi typeryyttä, ei vain virhe.
Islamistinen Hizbollah perustettiin 1980-luvulla -
Israelin-vastaiseen taisteluun.
Se kävi 33-päiväisen sodan Israelin kanssa vuonna 2006 -
ja ampui tuolloin tuhansia raketteja syvälle Israelin alueelle.
Kolme naarassarvikuonoa lähti hiljattain päiväretkelle -
israelilaisesta safarieläintarhasta.
Ne pakenivat sivuportin kautta vartijan torkahdettua.
Sarvikuonot Rihanna, Keren Peles -
(nimetty suositun israelilaispoplaulajan mukaan) ja Karnabella -
tallennettiin kameralle, kun ne juoksivat takaisin eläintarhaan -
vartijan takaa-ajamina. Safarin tiedottaja Horowitz kertoi, -
että sarvikuonojen onnistui paeta aamutunneilla vartijan torkahdettua, -
kun ovet avattiin yleisölle. Näiden kolmen asteltua parkkipaikalle -
ohikulkijat huomasivat ne ja soittivat poliisille, joka hälytti safarin.
Eläintarhan johtaja kiirehti paikalle -
ja ajoi karkulaiset takaisin taputtaen käsiään.
Kukaan ei loukkaantunut, ja sarvi- kuonot ovat turvallisesti safarillaan.
Kiitos seurasta!
Olen Jonathan Hessen. Shabat shalom ja nähdään maanantaina!
Suomennos: Sirpa Bågman